Page:Prophecies of Thomas the Rhymer (2).pdf/19

Rh I’ll gae and try and get some mair. Sae down the stair again he goes, To get o’ drink, anither dose, Being positive to hae some mair; But still he fand the ghaist was there, Now on a butt behind the door: Says he, Ye didna ill before, Dear brother Thrummy, sae I’ll try You once again, because I’m dry, He fills his jug straight out below, An’ up the stair again does go. John marvell’d sair but didna speer Again, where did he get the beer, For it was stronger than the first, Sae they baith drank till like to burst; Syne did compose themselves to rest, To sleep a while they thought it best. An hour in bed they hadna been, And scarcely weel had closed their een, When just into the neighb’ring cham’er They heard a dreadful din and clamour, Beneath the bed-claes John did cower. But Thrummy jumped upon the floor, Him by the sark-tail John did haud. Lie still, quoth he, fat, are you mad? Thrummy then gaed a hasty jump, And took John in the ribs a thump. Till on the bed he tumbled down, In little better than a swoon, While Thrummy, fast as he could rin. Set aff to see what made the din. The chamber seemed to him as light As gif the sun was shining bright; The ghaist was stanin’ at the door, In the same dress he had afore; And o’er anent it at the wa’, Were ither apparitions twa. Thrummy beheld them for a wee,